Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11709

3. sz. Megjegyzés. – a DOC 7488 kiadvány ugyancsak tartalmazza a fajsúly, a dinamikai viszkozitási tényező, a kinematikai viszkozitási tényező és a hangsebesség értékeit különböző magasságokra. Tervező Állam (State of Design) A típustervezésért felelős szervezet felett álló, fennhatóságot gyakorló Állam. Gyártó Állam (State of Manufacture) A légijármű végső összeépítéséért felelős szervezet felett álló, fennhatóságot gyakorló Állam. Lajstromozó Állam (State of Registry) Az az Állam, amelyiknek lajstromába a légijárművet bevezették. Megjegyzés. – Abban az esetben, ha egy légijárművet lajstromba vevő nemzetközi üzemeltetési szervezet nem azonos a nemzeti alapszervezettel, akkor a szervezetet létrehozó Állam együttesen és egyetemlegesen felelős magára vállalni mindazon kötelezettségeket, melyek a Chicago-i Egyezmény értelmében a Lajstromozó Államra vonatkoznak. Ilyen tekintetben lásd a Tanács 1967.december 14-i Határozatát a Nemzetközi Üzemeltetési Szervezetek által működtetett légijárművek lajstromozása és felségjellel való ellátása című anyagban, mely a DOC 9587 számú kiadványban (A Nemzetközi Légiközlekedés Gazdasági Szabályozására vonatkozó Irányelvek és Tájékoztató Anyagok) található meg. Felszállási felület (Take-off surface) A repülőtér felületének azon része, melyről a repülőtéri hatóság kinyilvánította, hogy egy adott irányba felszálló légijármű számára igénybe vehető normál szárazföldi vagy vízen történő nekifutásra. Típusbizonyítvány (Type Certificate) Egy Szerződő Állam által kibocsátott azon dokumentum, mely pontosan meghatározza a légijármű-típus konstrukcióját és bizonyítja, hogy ez a konstrukció kielégíti az Állam megfelelő légialkalmassági tervezési követelményeit. Mértékadó végső terhelés (Ultimate load) A terhelési határérték és a megfelelő biztonsági tényező szorzata. 2007/70/II. szám II. RÉSZ. A LÉGIALKALMASSÁG MEGADÁSA ÉS A FOLYAMATOS LÉGIALKALMASSÁG ELJÁRÁSAI Megjegyzés – Annak ellenére, hogy a Nemzetközi Polgári Repülésről szóló Egyezmény a lajstromozó államok számára bizonyos funkciók ellátását meghatározta, melyeket ezek az Államok jogosultak vagy kötelesek gyakorolni, az esettől függően, a Közgyűlés A23-13 számú Határozatában azonban elismerte, hogy előfordulhat, hogy a lajstromozó Állam esetleg képtelen lesz kötelességeit megfelelően teljesíteni olyan esetekben, amikor egy másik Állam üzemeltetője a légijárművet bérli, haszonbérbe veszi vagy egymás között cseréli – különösen, ha ezt személyzet nélkül teszi. Elismerte továbbá azt, hogy az Egyezmény nem megfelelően határozza meg az Üzemeltető Államának jogait és kötelességeit mindaddig, amíg az Egyezmény 83. Cikkelye életbe nem lép. Ennek megfelelően a Tanács hangsúlyozza, hogy ha a fent említett esetekben a Lajstromozó Állam az Egyezmény által ráruházott összes funkció teljesítésére nem képes, akkor azokat a funkciókat, amelyeket az Üzemeltető Állama sokkal kielégítőbben tud teljesíteni, ruházza át az Üzemeltető Államára feltéve, hogy az utóbbi ezt elfogadja. Megállapodtak abban, hogy az Egyezmény 38. Cikkelyének érvénybe lépésétől függően a további lépések megtétele csupán a gyakorlati könnyítések tárgyát fogja képezni, és nem lesz hatással a Chicago-i Egyezmény azon előírásaira, melyek a Lajstromozó Állam, vagy bármely harmadik Állam kötelmeire vonatkoznak. Dacára annak, hogy 83. Cikkely 1997. június 20.-án életbe lépett, az ilyen átruházási egyezmények hatással lesznek azon Szerződő Államokra, amelyek ratifikálták a vonatkozó Protocol-t (DOC 9318), miután teljesítették a 83. Cikkelyben meghatározott feltételeket

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes